Faile lisatakse Commonsisse samamoodi nagu eestikeelsesse Vikipeediasse. Vajalik on kasutajatunnuse olemasolu Commonsis. Kasutatakse sealset faili üleslaadimise vormi (Commons:Special:Upload). Esmalt tuleb täita väli Source filename faili asukohaga oma arvutis, kasutades sirvimisnuppu. Seejärel tuleb kirjutada väljale Destination filename faili sisu selgelt näitav nimi. Väljale Summary tuleb kirjutada, kust fail on pärit (kui teisest vikist, siis link sealsele failile) ja autoriõiguste märge. Kui kõik need väljad on täidetud, siis jääb vaid klõpsata nupule Upload fail ning faili siirdatakse Commonsisse ja on pärast seda kasutatav kõikides vikides.